**УНИВЕРЗИТЕТ У БЕОГРАДУ**

**ФАКУЛТЕТ ВЕТЕРИНАРСКЕ МЕДИЦИНЕ**

Бр. 01-

13. 09.2021. године

Б Е О Г Р А Д

ОБАВЕШТЕЊЕ

**ЗА УПИС У ПРВУ ГОДИНУ СПЕЦИЈАЛИСТИЧКИХ**

 **АКАДЕМСКИХ СТУДИЈА – АНИМАЛНА БИОТЕХНОЛОГИЈА У РЕПРОДУКЦИЈИ**

 **ШКОЛСКЕ 2021/2022. ГОДИНЕ**

1. **Први конкурсни рок** за упис на Факултет траје од **13. 09. до 21. 10. 2021. године**.

Факултет ће у прву годину специјалистичких академских студија – анимална биотехнологија у репродукцији уписати **20 самофинасирајућих студената.**

 На студијске програме специјалистичких академских студија – анимална биотехнологија у репродукцији могу да се упишу кандидати који имају завршене основне студије (VII-1 степен) или интегрисане академске студије ветеринарске медицине у обиму од најмање 300 ЕСП бодова. Поред тога кандидат мора да има завршене Специјалистичке академске студије (САС) 60 ЕСП бодова и завршену Ужу специјализацију из области Репродукције.

**Рангирање кандидата ће се вршити на основу Правилника о специјалистичким академским студијама ФВМ.**

2. **Држављанин Србије који је завршио претходно образовање** или део образовања **у иностранству** може да се упише на студијски програм ако му се призна стечена страна високошколска исправа у складу са законом и посебним општим актом Универзитета. Уколико поступак признавања није окончан, ови кандидати уз пријаву подносе потврду о томе да је поступак у току.

3. **Страни држављанин** може да се упише на студијски програм под истим условима као и домаћи држављанин. Страни држављанин плаћа школарину.Кандидат - страни држављанин, приликом пријављивања на конкурс, подноси решење о признавању стране јавне исправе.

Пре уписа кандидат страни држављанин је дужан да факултету поднесе доказе:

- да је здравствено осигуран за школску годину коју уписује;

- да влада српским језиком.

4. **Особе са инвалидитетом** се уписују на начин прилагођен њиховим могућностима, односно у њима доступном облику, а у складу са објективним могућностима факултета.

 Особе са инвалидитетом, за додатне информације и консултације, могу се обратити Универзитетском центру за студенте са хендикепом на телефон 011-3370-686 или електронском поштом ucsh@rect.bg.ac.rs. Универзитетски центар за студенте са хендикепом налази се у просторијама Универзитетске библиотеке „Светозар Марковић“ у улици Булевар краља Александра 71.

**5. Школарина** за самофинансирајуће студенте износи **180.000,00 динара година** (самофинансирајући студенти прву рату школарине уплаћују уплатницом на жиро-рачун факултета 840-1825666-41, позив на број 500-2, а преостале рате преко студентских налога који ће студентима бити отворени након уписа).

- **Школарина за странце** износи **3.000 евра година** у динарској противвредности на дан уплате на жиро-рачун факултета 840-1825666-41, позив на број 500-2.

Кандидати приликом пријаве на конкурс подносе на увид оригинална документа, а уз пријавни лист (добија се на Факултету) подносе оверене фотокопије следећих докумената:

1. дипломе и додатке дипломи, односно уверења о завршеном студијском програму основних (VII-1 степен) или итегрисаних академских студија; дипломе и додатке дипломи, односно уверења о завршеном студијском програму специјалистиких академских студија, диплома о завршеној ужој специјализацији Репродукција (или уверење).

.2. доказ о уплати накнаде за трошкове пријављивања и евиденције у износу од 6.000,00 динара који се уплаћују на жиро рачун факултета број 840-1825666-41 са позивом на број 500-2.

**КОНКУРСНИ РОКОВИ**

Први уписни рок

1. **Пријављивање** кандидата на студијске програме специјалистичких академских студија обавиће се у периоду од **13. 09. до 21. 10.2021.** године од 09,00-13,00 часова изузев 21. 09. 2021. године од 09,00-12,00 часова у канцеларији 26 секретаријата факултета.
2. **Прелиминарна ранг листа** биће објављена **22. 10. 2021. године** после 15,00 часова на интернет страници ([www.vet.bg.ac.rs](http://www.vet.bg.ac.rs/)) и огласној табли факултета.
3. Кандидат може поднети жалбу на регуларност поступка утврђеног конкурсом, или своје место на ранг листи у року од 24 сати од објављивања прелиминарне ранг листе на факултету (не рачунају се дани викенда).
4. **Примедбе на прелиминарну ранг листу** подносе се надлежној комисији факултета **25. 10. 2021.** године од 0900-1300 часова у канцеларији број 26. Декан, на предлог комисије, доноси решење по жалби у року од 24 часа од пријема жалбе, односно најкасније **26. 10. 2021**. године до 13,00 часова.
5. Након одлучивања о жалби факултет утврђује и објављује **коначну** **ранг листу** свих кандидата са укупним бројем бодова стеченим по свим критеријумима. **Коначна ранг листа** биће објављена **26.10.2021.** године у 14,00 часова на огласној табли и интернет страници Факултета ([www.vet.bg.ac.rs](http://www.vet.bg.ac.rs/)). Коначна ранг листа је основ за упис кандидата. Коначне ранг листе се **достављају Универзитету** најкасније **01.11.2021. године** до 15,00 часова.
6. **Упис** **кандидата** обавиће се од **27.10. - 01.11.2021.** године у периоду од 09,00-13,00 часова.

**Кандидати који стекну право на упис подносе:**

- оверене фотокопије докумената и оригинална документа на увид,

- извод из матичне књиге рођених,

- извод из матичне књиге држављана Републике Србије,

- два обрасца ШВ-20 (купују с у скриптарници факултета) попуњава се и електронски након добијања броја индекса и лозинке,

- индекс (купује с у скриптарници факултета),

- две фотографије формата 4,5х3,5 сm,

- доказ о уплати школарине за самофинансирајуће студенте,

- доказ о уплати накнаде за Центар за развој каријере у износу од 100,00 динара уплаћених на жиро рачун факултета број 840-1825666-41, са позивом на број 500-1.

- по потреби и друге доказе

Кандидат који је стекао право уписа а не упише се у за то предвиђеном року, губи право на упис и уместо њега ће се уписати следећи кандидат према утврђеном редоследу.

5. **Најкасније до 01.11.2020.** **године** факултети достављају Универзитету број уписаних студената по студијским програмима и број слободних места.

 У случају да по окончању уписа остане слободних места на предлог факултета Сенат Универзитета ће одобрити **други уписни рок** за овај ниво студија који мора да буде завршен **до 14.11.2020. године**.

Обавештење о непопуњеним местима биће објављено на огласној табли и интернет страници факултета ([www.vet.bg.ac.rs](http://www.vet.bg.ac.rs/)).

 ВД Декан

 Факултета ветеринарске медицине

 проф. др Милорад Мириловић, с.р